Diari Oficial de la Generalitat Valenciana


Sumari del DOGV 3488, del 05-05-1999 (1999/3990)

Edicte per a l'aprovació de les bases per a cobrir una plaça de sergent del cos de la policia local.
----------------------------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3990


Data del document
:   23-04-1999

Organisme emissor
:   Ajuntament de Castelló

Tipus de document
:   Convocatòria

Descriptors 

:   * concurs administratiu
    * administració local
    * policia

Edicte per a l'aprovació de les bases per a cobrir una plaça de sergent del cos de la policia local. [1999/X3990]
  
El Plenari Municipal, en la sessió del dia 26 de març de 1999, va acordar aprovar las següents bases per cobrir una plaça de sergent del cos de la policia local de l'Ajuntament de Villanueva de Castellón.
  
Bases per a la provisió d'una plaça de Sergent, del Cos de la policia local de Villanueva de Castellón, d'acord amb allò que s'ha disposat en la Llei de la Generalitat Valenciana 2/1990, de 4 d'abril, de Coordinació de Policies locals de la Comunitat Valenciana; Decret 11/1992, de 16 de gener, del Govern Valencià, i ordres de desenvolupament de 16 de gener de 1992 i Ordre de 5 de desembre de 1994; Llei de Bases de Règim Local; Real Decret Legislatiu 781/1986, de 18 d'abril; Real Decret 896/1991, de 7 de juny; Real Decret 2.617/1985, de 9 de desembre; i altres normes d'aplicació.
  
1. Objecte de la convocatòria
  
És objecte de la present convocatòria, que no suposa la creació de nous llocs de treball, és la provisió en propietat d'una plaça de sergent del Cos de policia local de Villanueva de Castellón, pel procediment de promoció interna, per mitjà del sistema de concurs-oposició.
  
2. Condicions dels aspirants
  
Per a participar en el concurs de promoció interna, s'hauran de reunir els següents requisits, referits al dia en què finalitze el termini d'admissió de sol·licituds:
  
a) Ser funcionari de carrera, integrat en la subescala de serveis especials, de l'escala bàsica, categoria caporal de l'Ajuntament convocador.
  
b) Estar en possessió del títol de Batxiller Superior o equivalent, o tindre complides les condicions per a obtindre-la en la data en què finalitze el termini de presentació d'instàncies.
  
Esta titulació es dispensarà en un grau sempre que s'haja realitzat i acreditat, per mitjà de l'obtenció del diploma pertanyent, el corresponent curs de dispensa per a la promoció del grup D al C, d'acord amb la disposició transitòria primera de la Llei 2/1990, de 4 d'abril, de la Generalitat Valenciana, de Coordinació de Policies locals de la Comunitat Valenciana, i l'Ordre d'1 de desembre de 1995, de la Conselleria d'Administració pública.
  
c) Haver romàs, almenys dos anys, en la categoria immediatament inferior i tindre dit lloc en propietat.
  
d) No patir malaltia ni cap defecte físic que li impedisca el normal exercici de les funcions pròpies de l'escala i categoria a què aspira.
  
e) No trobar-se suspès en firme, ni inhabilitat per a l'exercici de funcions públiques.
  
f) Estar en possessió dels permisos de conducció de vehicles, de les classes a-2 i B-2, o, en el seu cas A, del Real Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'art. 7.3 de l'anterior Real Decret 772/1997.
  
3. Presentació d'instàncies i documentació annexa
  
Les instàncies sol·licitant prendre part en el concurs-oposició es dirigiran al Sr. alcalde-president de l'Ajuntament, presentant-se en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir del següent de la publicació d'aquesta convocatòria en el Diari Oficial de la Generalitat Valenciana.
  
En les instàncies els aspirants hauran de manifestar que reuneixen tots i cada un dels requisits exigits. A les instàncies s'acompanyarà:
  
a) Justificant d'haver ingressat a la Caixa Municipal els drets d'examen, que es fixen en .2.000 PTA. Els citats drets d'examen només seran tornats als qui no siguen admesos al procediment selectiu, per falta d'algun dels requisits exigits per a prendre part en el mateix.
  
b) Haurà d'acompanyar-se, així mateix, la documentació acreditativa dels mèrits al·legats per l'aspirant. Dita documentació haurà d'acompanyar-se a la instància de sol·licitud d'admissió al concurs-oposició en sobre tancat que podrà ser lacrat. No es tindrà en compte cap mèrit que no s'acredite en el moment de presentació de les instàncies.
  
La documentació serà tornada als aspirants que no siguen seleccionats, una vegada ferma la resolució del procés de selecció.
  
4. Admissió d'aspirants
  
Per a ser admesos a les proves selectives, només fa falta que els aspirants manifesten en la instància que reuneixen totes i cada una de les condicions exigides en aquestes bases, referides a la data de finalització del termini de presentació, que hagen abonat els drets d'examen, i hagen aportat, en el seu cas, la documentació acreditativa dels mèrits al·legats.
  
Acabat el termini de presentació d'instàncies, per mitjà de resolució de l'Alcaldia, s'aprovarà la llista d'aspirants admesos i exclosos dels diferents torns, que es farà pública en el Tauler d'edictes de l'Ajuntament i es notificarà personalment als aspirants, concedint-se un termini de deu dies a efectes d'esmena d'errors.
  
Transcorregut dit termini, sense que es formule reclamació, s'entendran definitives dites llistes, resolent-se per l'Alcaldia les reclamacions presentades.
  
En la resolució per la qual s'aproven les llistes, es determinarà el lloc, data i hora de la celebració de la fase de concurs, així com del primer exercici de l'oposició.
  
5. Tribunal qualificador
  
1. El Tribunal qualificador estarà integrat pels següents membres, tots ells amb veu i vot:
  
President: l'alcalde-president de l'Ajuntament o regidor que delegue.
  
Secretari: el de la corporació o funcionari que delegue, que actuarà a més a més com a vocal.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- El cap del cos de la policia local de la corporació convocadora o, si s'escau, un funcionari de la corporació d'igual o superior categoria.
  
- Un representant de l'administració de la Generalitat Valenciana.
  
- Dos representants dels treballadors designats per la Junta de Personal de l'Ajuntament corresponent.
  
2. La designació dels membres del Tribunal inclourà la dels respectius suplents, i es farà pública junt a la llista d'admesos i exclosos, al tauler d'anuncis de l'Ajuntament.
  
3. La corporació sol·licitarà dels òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
4. Els vocals del Tribunal posseiran igual o superior titulació acadèmica que l'exigida per als llocs de treball oferits.
  
5. El Tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
6. El Tribunal podrà disposar la incorporació d'assessors especialistes a les seues sessions.
  
7. Els membres del tribunal podran abstindre's o ser recusats, quan concórreguen les causes previstes legalment per a això.
  
8. A tots els efectes, el tribunal tindrà la categoria segona, tant respecte de les assistències dels membres del tribunal com dels seus assessors i col·laboradors.
  
6. Començament i desenvolupament del concurs-oposició
  
L'ordre d'actuació dels aspirants que tinguen que realitzar els corresponents exercicis que no puguen realitzar-se conjuntament, es determinarà per mitjà de sorteig previ.
  
Els aspirants seran convocats en crida única, excepte casos de força major, degudament justificats i apreciats lliurement pel Tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa quedarà exclòs del mateix.
  
El Tribunal podrà requerir als aspirants, en qualsevol moment, per que acrediten la seua identitat, al fi de la qual hauran d'anar proveïts del DNI.
  
Una vegada començades les proves no serà necessària la publicació dels successius anuncis de celebració dels restants exercicis en el Butlletí Oficial de la Província i Diari Oficial de la Generalitat Valenciana, sols serà precís la seua publicació als taulers d'anuncis del Servei de Personal de l'Ajuntament, amb 12 hores d'antelació del començament de les mateixes, si es tracta del mateix exercici, o de 48, si es tracta d'un nou exercici.
  
7. Procediment de selecció, concurs-oposició, torn de promoció interna
  
7.1. Fase Prèvia. Abans de donar començament a les proves físiques i les de coneixement del temari, es practicarà un exercici o prova psicotècnica aptitudinal i de personalitat que serà la recollida en l'annex III/I/d, de l'Ordre de 5 de desembre de 1.994 de la conselleria d'Administració Pública i el reconeixement mèdic preceptiu, d'acord amb la mateixa ordre, annex II.. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte.
  
7.2. Proves físiques. De caràcter obligatori i eliminatori. Es qualificarà amb apte o no apte. Consistiran a superar almenys tres de les arreplegades en l'annex I de la Ordre de 5 de desembre de 1994, de la Conselleria d'Administració Pública. No obstant això, quedaran exempts de la realització de les mateixes, els aspirants que hagueren realitzat amb anterioritat dites proves i es troben, a més a més, al tram d'edats assenyalat en el mateix.
  
7.3. Fase d'oposició. Constarà dels següents exercicis:
  
Primer exercici: ortogràfic i de composició. De caràcter obligatori. Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en el que els aspirants hauran de desenvolupar el tema que s'assenyale pel tribunal, sobre qüestions d'actualitat i coneixements generals i l'extensió del qual no haurà de ser inferior a tres folis ni excedir de quatre, a una sola cara, a fi de valorar, l'ortografia, la sintaxi i la lògica de l'exposició. Amb una duració màxima de 90 minuts.
  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.
  
Segon exercici: supòsit policial. De caràcter obligatori. Consistirà en la realització d'una prova pràctica que fixarà el Tribunal, amb una duració màxima de 90 minuts. Esta versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació a què es concorre. Es valorarà el desenvolupament i exposició de totes les actuacions i mesures policials que hagen d'adoptar-se en matèria de distribució de personal, mitjans materials, seguretat ciutadana i vial, i actuacions complementàries, i altres que siguen necessàries per a la realització del supòsit.
  
Es podran acompanyar o fixar sobre pla, que aporte el Tribunal i quantes dades gràfiques o representatives de les actuacions policials, o de distribució de mitjos, servisquen per a la seua millor resolució.
  
La qualificació d'aquest exercici serà 0 a 10 punts havent d'obtindre's un mínim de 5 punts per a superar el mateix.
  
Tercer exercici: test de cultura policial. De caràcter obligatori. Consistirà a contestar correctament per escrit, un qüestionari de 100 preguntes amb respostes alternatives, relacionat amb temes professionals de Policia, d'acord amb el temari que s'arreplega en l'annex I B, de la Ordre de 16 de gener de 1992, del conseller d'Administració Pública, per la que se desenvolupa el Decret 11/1992, de 16 de gener de1992.
  
La qualificació d'aquest exercici serà de 0 a 10 punts havent d'obtindre's un mínim de 5 punts per a superar-lo.
  
Quart exercici: de caràcter obligatori. Els municipis de predomini lingüístic valencià, segons la Llei d'Ús i Ensenyament del Valencià 4/1983, de 23 de novembre, de la Generalitat Valenciana, inclouran un exercici consistent a traduir del valencià al castellà, i viceversa, un text proposat pel tribunal, en un temps a determinar.
  
Est exercici es qualificarà de 0 a 2 punts i no serà eliminatori.
  
7.4. Fase de concurs.
  
Finalitzada la fase d'oposició, es valoraran els mèrits aportats pels aspirants que hagen superat la mateixa, d'acord amb el barem de mèrits que figura en aquestes bases.
  
La puntuació obtinguda en la fase de concurs se sumarà a l'obtinguda en la fase d'oposició.
  
8. Relació d'aprovats
  
Acabada la qualificació dels aspirants, el Tribunal publicarà la relació d'aprovats per ordre de puntuació, i aquests no podran ultrapassar el nombre de places convocades, sense perjudici de la possibilitat de les places no cobertes en els respectius torns, de conformitat amb allò que s'ha disposat en aquestes bases, ni d'allò que s'ha establit en el Reglament General d'Ingrés del Personal al servei de l'administració de l'Estat.
  
9. Curs selectiu
  
El tribunal formularà proposta al president de la corporació de l'aspirant que, havent superat les proves selectives, i prèvia la presentació de la documentació exigida en aquestes bases, haja de realitzar, el curs de capacitació de contingut teoricopràctic, i de caràcter selectiu, a l'Institut Valencià de Seguretat Pública, amb una duració de dos mesos.
  
L'aspirant proposat s'incorporarà a l'IVASP per a realitzar el primer curs que es convoque. La qualificació del mateix correspondrà a l'IVASP.
  
Superat el curs teoricopràctic, l'Institut Valencià de Seguretat Pública, formulada proposta de nomenament, si és procedent, a l'Alcaldia, amb indicació de la puntuació o qualificacions obtingudes, als efectes del seu nomenament.
  
En el supòsit que l'aspirant no supere el curs selectiu, l'IVASP, comunicarà aquesta circumstància a l'Alcaldia, podent l'aspirant incorporar-se al curs immediatament posterior. De no superar aquest curs quedaran decaigut en el seu dret a participar en el procés selectiu instat, que s'entendrà acabat als efectes de poder convocar de nou la plaça o places ja que no s'haguera cobert.
  
Per a la realització del curs teoricopràctic, els aspirants seran nomenats funcionaris en pràctiques i percebran a càrrec de l'Ajuntament les retribucions que corresponguen d'acord amb les normes d'aplicació.
  
10. Presentació de documents
  
L'aspirant proposat pel Tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en aquestes bases, i que no hagueren sigut aportats amb anterioritat.
  
L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada, del seu nomenament com a funcionari de carrera i títol acadèmic exigit.
  
El qui dins del termini indicat, i excepte cas de força major, no presente l'anterior documentació, no podrà ser nomenat funcionari, i s'invalidarà l'actuació respecte d'aquest, i la nul·litat subsegüent dels actes del Tribunal al respecte, sense perjudici de la responsabilitat en què pogueren haver incorregut, si és procedent.
  
En el cas que l'aspirant siga exclòs per no presentar la documentació requerida, o per falsedat d'aquesta, el Tribunal podrà proposar la inclusió en la llista d'admesos, del mateix nombre que d'exclosos per anteriors causes, sempre que hagen superat les proves selectives.
  
12. Nomenament
  
Superades les proves de selecció, i el curs teoricopràctic, prèvia la presentació de la documentació exigida, l'aspirant serà nomenat funcionari de carrera, i haurà de prendre possessió en el càrrec en el termini màxim de 30 dies a comptar del següent a aquell en què els siga notificat el nomenament.
  
13. Incidències
  
El tribunal podrà resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu. En el no previst en les presents bases, serà d'aplicació la Llei de la Generalitat Valenciana 2/1990, de 4 d'abril, de Coordinació de les Policies locals de la Comunitat Valenciana; Decret 11/1992, de 16 de gener, del Govern Valencià, i Ordres de desenvolupament de 16 de gener de 1992 i Ordre de 5 de desembre de 1994; Llei 7/1985, de 2 d'abril, de Bases de Règim Local; Real Decret Legislatiu 781/1986, de 18 d'abril; Real Decret 896/1991, de 7 de juny; i Real Decret 2.617/1985, de 9 de desembre.
  
14. Recursos
  
Contra les presents bases i quants actes administratius definitius es deriven de les mateixes podran interposar els interessats els oportuns recursos, en els casos i en la forma establerta en la Llei 30/1992, de Règim Jurídic de les Administracions Públiques i del Procediment Administratiu Comú.
  
15. Publicació
  
Les presents bases es publicaran en el BOP i DOGV.
  
Barem per a la valoració dels mèrits
  
Barem per a la valoració dels mèrits en els concursos per a la provisió de places dels cossos de policia local, oferides per promoció interna i torn de mobilitat, així com per qualsevol altre procediment en què el concurs de mèrits intervinga com a part integrant del procés de selecció, serà el establit en l'Ordre de 20 de gener de 1998, de la Conselleria de la Presidència.
  
Prova i entrevista personal.
  
Es realitzarà davant del tribunal qualificador valorant-se fins a un màxim de 10 punts amb el contingut i puntuació que s'assenyala:
  
Coneixements del terme municipal, guia de carrers, serveis, institucions, organització i administració municipal i altres de particular interès per a la població local de l'Ajuntament convocador, s'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista per mitjà de la convocatòria corresponent i amb la menció expressa de les puntuacions atrapades aquells aspirants que tinguen una puntuació sumant els mèrits amb el màxim possible de l'entrevista de 20 punts.
  
Legislació aplicable
  
De forma supletòria serà d'aplicació allò que s'ha previst en el Real Decret 364/1995, de 10 de març, pel qual s'aprova el Reglament General d'Ingrés del Personal al servei de l'administració general de l'Estat i Provisió de Llocs de Treball i Promoció Professional dels Funcionaris Civils de l'administració general de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana, pel qual s'aprova, el barem general d'aplicació als concursos de mèrits per a la provisió de llocs de treball; i Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.